На основу члана 16 и 37 Статута Града Ниша, ("Службени лист Града Ниша", број 88/08)

 Скупштина Града Ниша на седници одржаној \_\_\_\_\_\_\_\_\_\_ 2014. године донела је

**Р Е Ш Е Њ Е**

 I **УСВАЈА СЕ** Извештај о пословању Установе Дечији центар Ниш за 2013. годину број 233 од 24.03.2014. године, који је усвојио Управни одбор Установе Одлуком брoj 11/07 на седници одржаној дана 24.03.2014. године.

 II Решење доставити Установи Дечији центар Ниш, Управи за образовање и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

Председник

 Проф. др Миле Илић

 **О б р а з л о ж е њ е**

 Управни одбор Установе Дечији центар Ниш на седници одржаној дана 24.03.2014. године Oдлуком број 11/07 усвојио је Извештај о пословању Установе Дечији центар Ниш за 2013. годину број 233 од 24.03.2014. године и доставио га оснивачу.

Извештај садржи податке о оснивању Установе, делатности, раду секција (12 секција: музичка секција – соло певање, гитара, клавир, хармоника, синтисајзер, рок гитара, солфеђо; школа страних језика – енглески, француски и немачки; ликовна радионица; моделарство; дечије и омладинско позориште; шаховска секција; ритмичко спортска гимнастика; литерарни клуб „Душко Радовић“; играоница у оквиру које раде спортска, музичка, класична, ликовна, енглеско забавиште и рачунарска играоница; рачунарска секција; психолошко саветовалиште и спортска секција), податке о програмима и манифестацијама који су приказани по месецима у којима су одржани.

 Извештај о пословању садржи и финансијски извештај за 2013. годину.

 Пословање Установе у 2013. години одвијало се према програму рада за 2013. годину.

 Имајући у виду да је Извештај о пословању Установе Дечији центар Ниш за 2013. годину сачињен у складу са законом и прописима Града и циљевима оснивања Установе, предлаже се доношење Решења као у диспозитиву.

 По овлашћењу- начелник

 Управе за образовање

 Јелица Велаја